section_heading: Rođenje sina
paragraph_text: Henrik, kojeg su više zanimale religija i učenje nego vojna pitanja, nije bio uspješan kralj. Vladao je samo nekoliko mjeseci i njegovim su postupcima upravljali zaštitnici, magnati koji su zapravo bili regenti. Kad se oženio s Margaretom, njegovo je mentalno stanje već bilo nestabilno i do rođenja njihova jedinca, Eduarda od Westminstera, princa od Walesa (rođen 13. listopada 1453.), pretrpio je potpuni slom. mini|[[Elizabeta Woodville|Elizabeta Woodwille]] Elizabeta Woodville, kasnije engleska kraljica kao supruga suparnika Margaretina supruga, kralja Eduarda IV., navodno je Margareti Anžuvinskoj služila kao djeveruša. Međutim, dokazi su preoskudni da bi povjesničarima omogućili da to s apsolutnom sigurnošću utvrde: nekoliko je žena na Margaretinom dvoru nosilo ime Elizabeta.